
POTIONIS  FRIGIDA  IN  FE¬ 
BRILIBUS  MORBIS  USU* 


O  T I O  N  E  8  vulgo  in  morbis  febri- 
JT^  libus  dari  folitae,  diluentia  nominatae, 
licet  fatis  diverfae  videantur,  omnes 

4 

ad  aquam,  aut  puram,  aut  rebus  quibufdam 
refertam,  referendae  funt.  Eae  res  aut  acef- 
centes  aut  acidae  fere  funt.  Illae  ex  variis 
farinaceis  et  faccharo  conflant :  Hae  funt,  a- 
eidum  nativum,  fermentatum,  et  foffilia  aci¬ 
da.  Ut  ea  in  febribus  et  morbis  febrilibus 

i  Ui/  i  # 

A  dari , 

dari  folitae  potiones  funt ;  ita  de  iis  potiffi- 
mum,  in  hac  difputatione,  fed  folum  quate¬ 
nus  frigida  dantur,  verba  faduri  fumus. 

Gradus  frigoris,  quibus  hae  potiones  dan¬ 
tur,  funt  medii  quotquot  inter  aquae  fonta¬ 
nae  temperiem,  quae  quinquagefimo  circiter 
thermometri  gradu  notatur,  ad  nivis  lique- 
fcentis,  tricefimo  fecundo  gradu  notatam, 
gradus  intercedunt.  Omnium  horum  gra¬ 
duum  has  potiones,  Itali  Medici,  qui  hanc 
rem  fuis  curationibus  prae  caeteris  illu- 
ftrarunt,  dare  confueverunt.  Quocirca,  de 
frigidis  potionibus  locuturus,  intra  hos  gra¬ 
dus,  quicquid  frigus  dicam,  confidit. 

Priufquam  argumentum  proprium  attin¬ 
gam,  haud  alienum  videtur,  pauca  quaedam 
de  communibus  frigoris  in  corpore  humano 
effectibus  exponere;  quo  facilius  ejus  in  mor¬ 
bis,  ubi  fub  forma  potionis  adminiftratur,  a- 
gendi  rationem  et  ufum  explicemus. 

Prima  et  maxime  manifefta  frigoris  pro¬ 
prietas  eft,  omnia  rerum  corpora  addenfare, 
ita  ut,  in  ardiorem  molem  redadorum,  eo¬ 
rum 


* 

rtim  gravitas  augeatur.  Ut  omnia  corpora 
fic,  ita  non  omnia  pari  ratione,  addenfat;  fi- 
•  quidem  vapores  et  humores  idem  frigus  ma¬ 
gis,  quam  firma  corpora,  denfat.  Haec  fri¬ 
goris  proprietas  adeo  manifefta,  et  nota  adeo 
eft,  ut  pluribus  de  ea  verbis  neutiquam  opus 
fit.  Neque  caufa  ejus  ad  noftram  rem  atti¬ 
net,  utpote  cum  fatis  fit  rem  ipfam  cogno- 
viffe. 

V 

Idem  potenter  antifepticum  eft  ;  nam,  ut 
multa  oftendunt,  et  fermentationi  cuivis,  et 
putredini  infigniter  refiftit.  Carnem  quam¬ 
libet  multo  tardius  hieme,  quam  aeftate,  pu- 
trefcere  nemo  ignorat.  Hinc,  tefte  Bartho¬ 
lino,  in  quibufdam  regionibus  cameras  ex 
nivibus  inftituere  moris  eft.  In  iis  caro  per 
calores  aeftivos,  quo  minus  io  putredinem 

ruat,  fervatur.  Eodem  aucftore,  Spitfbergi  in 
Greenlandia  nihil  ob  intenfiffima  frigora  adeo 

aut  putrefcit  aut  corrumpitur,  ut  corpora, 
non  extra  frigoris  vim  fepulta,  per  triginta 
annorum  fpatium,  putredinis  expertia  repe¬ 
dantur.  In  eadem  regione,  quam  in  calidi— 
oribus,  cerevifiae  et  vini  fermentatio  longe 

tardius 

tardius  procedit.  Idem  adverfus  viva  corpd- 
ra  vim  antizymicam  obtinere  hoc  argumen¬ 
to  eft,  quod  calidas  regiones  habitantium 
humores  adeo  in  putredinem  proni  ffint. 
Quo  fit,  ut  morbos  illic  habitus  putridus  fe¬ 
re  femper  comitetur  ;  cum,  e  contrario,  in  fri¬ 
gidis  tra&ibus  orientes,  habitui  inflammato¬ 
rio  magis  affines,  a  putrida  natura  magis 
alieni,  fint.  Eodem  pertinet  poteftas  ejus, 
qua  vaporem  e  corpore  humano,  non  folum 

morbo  laborante,  fed  vel  quam  maxime  fa¬ 
no  dimanantem,  reprimit  corrigitque,  qui, 
circa  corpus  congeftus  et  ftagnans,  aut  fe- 
brem  excitando,  aut  forfitan  aliter,  toties  eft 

1  i  - 

exitio. 

Haee  in  fimplicibus  firmis  et  humoribus 
£orpons  humani,  fimilia  iis  quae  in  variis 
corporibus  inanimatis,  frigus  afficit.  Cujus 
rei  latitudo  ea  eft,  ut  denfans  poteftas  omnia 
rerum  afficiat,  ab  antizymica  facile  excipi¬ 
antur.  Verum,  ne,  qualis  modo  memorata 
adtio  fit,  dicam,  frigus  in  corpus  humanum, 
eo  quod  animatum  eft,  propriis  modis  agit* 

Qui 

Qui  adionis  modi  maximi  in  hac  re  momen¬ 
ti  funt. 

Actio  frigoris,  qua  id  potiflimum  corpus 
vivum  afficit,  dici  poteft  effe,  aut  ftimulans, 
aut  aftringens,  aut  tonica,  aut  denique  fedans* 
Quibus  pleraeque  in  corpore,  per  frigus  ef- 
fedae  mutationes,  praecipue  explicabiles 
funt. 

Quod  ad  primum  frigoris  adionis  effec¬ 
tum  attinet ;  frigus  primum  corpori  admo¬ 
tum  et  mediocre  fenfum  ingratum  et  mole- 
ftum  excitat,  et  primum  parti  cui  admove¬ 
tur,  dein  univerfo  corpori,  ftimulo  fit.  Rec- 
tane  is,  an  eventu,  ftimulus  fit,  nihil  refert ; 
fed  unus  hic  frigoris  effeduum  eft. 

Proximus  ejus  effedus  adftringens  eft. 
A  quo,  cum  fibrae  mufculares  fubito  contra¬ 
hantur,  et  arteriarum  fummae  cutis  cava  fa¬ 
tis  multum  imminuantur,  totius  fummi  cor¬ 
poris  contradio  cito  fequitur.  Haec  con- 
tradio,  per  confenfum  fummi  cum  reliquo 
corpore,  mox  ad  majores  arterias  delata,  ha¬ 
rum  quoque  cava  imminuit,  ita  ut  hae  arc¬ 
tius  fuum  fanguinem  compledantur,  ifque 

illas 

illas  firmiores  et  denfiores,  contra,  reddat» 
Sic  denfitate  et  elafticitate  firmorum  auda, 
cordeque  et  arteriis  validiores  contradiones 
cientibus,  humores  per  varia  fua  vafa  majori 
impetu  pelluntur. 

Ad  haec  duo  capita  pertinet  poteftas,  qua 
frigus  praeditum  eft,  fanguinis  ad  partem, 
quam  id  protinus  afficit,  majori  copia  deri¬ 
vandi  :  Nam,  ut  fatis  manifeftum  eft,  frigus, 
corporum  noftrorurfi^T?®|ne  habita,  medio¬ 
cre  et  brevius  admotum,  partis  quam  movet 
calorem  et  rubedinem,  quae  audae  in  ea  par¬ 
te  adionis  ligna  funt,  excitat.  Unde  frigus 
extremorum  vaforum  adionem  intendere, 
dein  toturn  corpus  movere,  manifeftum  eft. 

Hi  frigoris  effedus,  qui,  fublata  caufa,  ci¬ 
to  definunt,  ut  fupra  didum  eft,  ftimulans  et 
aftringens  dici  poflunt. 

Frigoris  effedus,  proxime  memorandus, 
ab  adione  ejus  multo  his  diuturniore  oritur, 
et  tonicus  nominari  poteft.  Tonica  frigoris 
poteftas,  mobilitatem  fibrarum  mufcularium 
morbofam  imminuendo,  harum  tonum  ela- 
fticitatem  et  contradilitatem  augendo,  et  ce¬ 
rebrum. 

rebrum,  unde  mens  novum  vigorem,  robur, 
et  alacritatem  accipit,  excitando,  diuturnius 
genus  nervofum  afficit.  Quae  hujus  mobili¬ 
tatis  caufa  fit,  utpote  qui  humoris  nervofi 
naturam  prorfus  ignoremus,  non.  audemus 
dicere.  Hoc  tantum  novimus,  mobilitatem 
praecipue  cum  debilitate  et  atonia  corporis 
connedi,  et  frigus,  has  imminuendo,  mobi¬ 
litatem  imminuere  et  reftituere  vigorem. 

Diverfus  ab  his  effedus  frigoris  eft,  quae 
deinceps  memorandus  eft.  Quidam  caloris 
gradus  ad  corpus  fanum  fervandum  neceffa*® 
rius  eft.  Quo  infra  neceffarium  dedudo  et 
imminuto,  tam  fentientes  nervi,  quam  moto¬ 
res,  minus  fuis  officiis  fungendis  habiles  fi¬ 
unt.  Haec  frigus,  cito  fubdudo  calore,  prae- 
ftat.  Eandem  caloris  fubitam  diminutioneim 
partim  ftimulo  fenforio  efle,  et  ejus  adionem 
excitare,  verifimillimum  eft.  Si  debito  diu¬ 
tius  frigus  admovetur,  nervi  mutati  motuum 
ad  cerebrum,  et  contra,  perferendorum  po« 
teftatem  amittent.  Hac  ratione,  cutis  et  ex¬ 
tremarum  partium  torpor  per  medios  omnes 
imminuti  motus  gradus  ad  hunc  prorfus 

perditum* 

perditum  fuperveniet.  Hac  in  ferie,  pri¬ 
mum  mufculi  minus  et  inconftantius  fuis  of¬ 
ficiis  funguntur:  Tum,  vi  cordis  multum 
imminuta,  pulfus  debilis  et  inaequalis  fit, 
horrore  et  tremore  totius  corporis,  quae  ut 
figna  readlionis  haberi  poffunt,  comitantibus. 
Denique,  frigoris  effedms,  ad  cerebrum  de¬ 
mum  penetrans,  fummam  in  fomnum  pro¬ 
clivitatem  inducit,  qui  poftremo  in  mortem 
definit.  Quae  quidem,  a  frigoris  aftione, 
effeftum,  quem  fedantem  dicimus,  oriri,  de¬ 
clarant. 

Qua  ratione  haec  omnia  explicanda  fint ; 
an,  quod  in  firmum  vivum,  fTmili  modo  ac 
in  fimplex  frigus,  agat,  fcilicet,  fibrarum  il¬ 
lius  particulas  propius  inter  fe  adducat,  et 
ile  liquoris  nervofi  ftatum  commutet ;  an 
qtiocl  ipfum  liquorem  nervofum  protinus 
addenfet,  et  fic,  praeter  ejus  in  firmum  ac¬ 
tionem,  eum  minus  mobilem  reddat,  non 
audemus  dicere. 

Haec  frigoris,  extrinfecus  corpori  fummo 
admoti,  effeda  funt.  Eademque  rite  confi- 
derata,  frigoris  intus  in  corpore,  fub  potionis 

frigidae 

frigidae  forma,  quodam  tenus  adionem  illu- 
ftrant.  Sed  frigus,  intus  immiffum,  non  tam 
late,  quam  extrinfecus  admotum,  agit.  I- 
deoque,  neque  tot  effedus,  neque  tam  poten¬ 
tem  quemquam,  ab  interno,  ac  externo  fri¬ 
gore,  fperandum  eft.  Quia  enim  frigoris 
intus  temperies,  fugax,  cito  perit ;  ideo  aftrin- 
gens  et  fedans  ejus  effedus  minus  obferva- 
tur.  Ac  ne  famulans  quidem  tantum  hac 
ratione,  quantum  illa  facillime,  fuboritur. 
Tonica  igitur  virtus  eft,  quae  reliquis  longe 
praeftat ;  ideoque  prae  reliquis  quoque  confi- 
deranda  eft.  Quod  ita  faciemus,  ut  aliarum 
rationem  non  omittamus.  Quae  eae  fmt,  de¬ 
inceps  confideremus. 

Praeter  tonicum  potionis  frigidae  effectum, 
a  frigore  pendentem,  alius  eft,  hic  quoque 
memorandus,  a  fluore  oriens ;  is  diluens  ad- 
pellatur.  Qui  a  diluente  potionis  calidae  ef¬ 
fectu  eo  diftinguendus  eft,  quod  plerafque  hu¬ 
jus  proprietates  poflidet,  et  molliente  ac  relax¬ 
ante,  ideoque  debilitante,  in  quibufdam  mor¬ 
bis.  noxio,  caret. 

Haec,  fcilicet  tonicum  et  diluens,  funt  reda 
potionis  frigidae  effeda.  Sed,  praeter  haec, 
aliquid  poteftatj,  qua  frigida  potio  praedita 

B  eft, 

eft,  corporum  noftrorum  calorem  imminuen¬ 
di,  tribuendum  videtur.  Imminuit  noftrum 

« 

calorem  frigus,  non  ut  refrigerans,  poteftatis 
genetricis  caufam  infirmando,  fed  calorem  ab- 
ftrahendo. 

Haec  omnia  remedii  noftri  primaria  funt 
effedta.  Sed,  praeter  ea,  aliud,  et  fummi  qui¬ 
dem  momenti,  fecundarium  effeftum  eft; 
fcilicet  antifcepticum.  Antifceptica  autem 
potio  frigida,  partim  tonica,  partim  diluente, 
partim  calori  moderante,  virtute  eft ;  ut  poft- 
modo  in  loco  dicetur. 

Quod  ad  tonicum  frigidae  potionis  effec¬ 
tum  attinet;  ejus  explicatio  inde  petendum 
eft,  ubi  hunc  frigoris  cujuflibet  effedtum  ex¬ 
plicavi.  Sic  autem  eam  agere  multa  often- 
dunt.  Itaque,  five  labore,  five  aeftu,  five  a- 
nimi  angore,  five  denique  impetu  febrili,  lan¬ 
guet  aliquis  ;  quantum  ad  corporis  et  animi 
vigorem  reftituendum  frigidae  cyathus  vale¬ 
at,  nemo  eft  qui  ignoret. 

Dilutionis  vires  medicae,  quibus  et  antiqui 
viri  multum  inftiterunt,  nuper  per  totam  Eu¬ 
ropam  falfa  ratione  laudatae  effe  videntur. 

Ejus 

Ejus  rei  caufa  fuit  Cartefianorum  rnova  doc¬ 
trina,  quae  febrilium  morborum  lentorem 
caufam  pofuit.  Ita  Boerhaavius,  et  ejus  ae- 
muli,  qui  hanc  caufam  febrium,  ei  acrimonia 
adjeda,  amplexi  funt,  curationem  in  humo¬ 
ribus  diluendis,  fic  excretionibus  augendis,  et 
per  has  acrimonia  corrigenda  aut  corpore  e- 
jicienda,  collocarunt.  Quae  quidem  ratio  di¬ 
lutionis  longe  praeter  verum  invaluit.  Nam, 
licet  nonnullis  morbis  febrilibus  acrimonia 
quidem  fubfit ;  tamen  ea  plerumque  neque 
caufa  eft,  neque  ejus  corredio  five  expulfio 
caufae  remedium.  Licet  fecundarium  reme¬ 
dium  effe,  paulo  poft  ipfe  conceflurus  fim. 
Quod  primum  Hoffmannus,  deinde  oblique 
ipfe,  nova  caufa  adfcita,  Boerhaavius,  poftre- 
mo,  faniore  dodrina  rebus  veris  innifa,  prae¬ 
ceptor  nofter  Gulielmus  Cullenus,  offendit. 
Is  vir,  in  primis  clarus,  non  in  humoribus 
caufam  febrilem,  fed  in  firmorum  motibus, 
confiftere  demonftravit.  Et,  rejedis  ex  rati¬ 
one  caufae  non  folumhumoribus,  fed  et  firmis 
fimplicibus,  quorum  utraque  licet  affici  qui¬ 
dem  poffint,  tamen  neutra  ulla  caufae  pars 

funt, 

funt,  eam  ad  fola  viva  retulit.  Denique,  ge- 
nus  nervofum,  et  hujus  originem  cerebrum, 
hic  peccare,  et  in  ea  caufas  remotas,  ac  prae¬ 
cipue  debilitando,  agere  oftendit.  Quo  de¬ 
bilitato,  cordis  aftionem  imminui,  humores 
ad  extrema  vafcula  perferri,  perque 

id  ea  contradta  conftringi,  declaravit.  Uno- 
que  verbo,  caufam  febrilem  in  debilitate  fpaf- 
mum  creante,  curationem  in  fpafrni  folutione, 
et  virium  et  toni  vaforur^  extremorum  refti- 
tutione,  pofuit.  Ad  quem  virum,  quoniam 
ea  quaeftio  a  noftro  p*opofito  longius  nos  du¬ 
ceret,  eam  do£trinam  plenius  fcire  cupidos 
relegamus. 

» 

Hac  doctrina  fic  propofita,  dilutionem  non 
ea  ratione  ufui  effe,  ac  ha&enus  creditum  eft, 
patebit.  Quoufque  autem  frigida  potio  di¬ 
luat,  et  eo  confiiio  danda  fit,  ut  dicere  coner; 
in  iis  cafibus  folis,  ubi  diluens  fine  molliente 
et  relaxante  proprietate  requiritur,  ufurpanda 
videtur.  Itaque,  in  omnibus  febrilibus  cafi¬ 
bus,  ubi  fecretionihus  apertis,  et  acredinis  vi 
aliqua  padta,  aut  corpore  educta,  opus  eft, 
Ut  diluens  erit  auxilio.  Qui  vero  hi  cafus  fmt, 

-  poftea 

poftea  fuo  loco  dicetur.  Ut  diluens  quoque 
prodeft,  cum,  vafa  fanguifera  intrando,  fan- 
guinem  fluentiorem  reddendo,  hujus  copiam 
augendo,  vafa  replendo,  ad  eorum  extrema 
penetrando,  haec  referta  et  turgida  facit  fer- 
vatque.  Quo  fit?  ut  conftridio  febrilis  fupe- 
retur,  et  deinceps  prohibeatur.  Primus  hic 
effedus  manifefte  diluens,  novifiimus  toni- 
cus  eft;  nam,  quantum  vafa  extrema  fuften- 
tat,  ut  tonica  fane  agit.  Eademque  frigidae 
aquae  dilutio  fit  oportet;  fiquidem calida,  re¬ 
laxando,  eoque  debilitando,  prorlus  diverfum 
ageret,  et  tonum  infirmaret.  Hac  frigidae 
potionis  dilutione  intermittentes  aliquando 
funt  fublatae.  Idem  aut  fimilis  frigidae  ef- 
fedus  in  aliis  febrilibus  cafibus  faepe  requi¬ 
ritur;  quos  utique  in  praefentia  commonftrare 
neque  facile  eft,  et,  fi  quid  hujufmodi  quando 
occurret,  poftea  commodius  memorabitur. 

Frigida  potio,  ut  fupra  didumeft,  calorem 
noftrum  imminuit.  Fruftra  autem  aliquis, 
qui  id  fieri  poffit  ?  roget  ;  fiquidem,  ut  nos 
quoque  fupra  agnovimus,  <  jus  ventriculo  re¬ 
ceptae  temperies  fugax  dto  pereat,  et  ad 

corporis 

corporis  temperiem  cito  redeat.  Ad  quod, 
licet  ita  fe  res  habeat,  tamen,  ut  fupra  rela¬ 
tum  eft,  calorem  noftrum  reforberi,  fummam 

< 

utriufque  caloris,  faltem  pro  tempore,  immi¬ 
nui,  et  faepius  fic  ingefta  aqua,  iterato  leni¬ 
mine,  corpus  recreari,  refpondeo.  Quod  non 
adverfus  febrilem  aeftum  non  magno  faepe 
auxilio  effe  poteft.  Quis  autem  in  Zonae 
Torridae  plerifque  febribus,  aut  in  aliorum  lo¬ 
corum  multis,  ubi  aut  coeli  aut  corporis  calor 
intolerabilis,  aut  putredo  forfitan  fubeft,  le¬ 
nimini,  et  forfitan  faluti,  fore  frigidam  poti¬ 
onem,  negaverit  ?  Quibus  vero  in  cafibus 
fic  potio  frigida  profit,  non  hujus  loci  eft  di¬ 
cere,  et  poftea  fuo  loco  exponetur. 

Primariis  frigidae  potionis  effe&ibus  jam 
expofitis,  ad  fecundarium,  nempe  tonicum, 
effedum  tranfeundum  eft. 

Antifcepticam  frigidam  potionem  primum 
tonica  fua  virtute  effe,  dictum  eft.  Cum  e- 
nim  faepe  putridus  febrilium  morborum  ha¬ 
bitus  in  tono  per  totum  corpus  imminuto, 
quo  fit  ut  humores  ftagnantes  in  putridum 
ftatujn  ruant,  confiftat  $  ita  frigus  potionis 

ingeftae. 

ingeftae,  tonum  reftituendo,  effedhim,  nem¬ 
pe  humorum  ftagnationem,  et  putredinis  pe¬ 
riculum,  tollet.  Ejufdem  vis  antifceptica  in 
diluente  quoque  proprietate  confiftit.  Itaque, 
live  cum  rebus  in  primis  viis  putrefcentibus, 
live  cum  fanguine  in  hujus  vafis,  five  cum 
eodem  in  extremis  vafculis,  five  ad  organa 
fecer nentia  penetrans,  cum  liquoribus  fecer- 
nendis  conjungitur  ;  in  omnibus  his  operi¬ 
bus,  partim  particularum  putridarum  vim 
frangendo,  et  fic  corrigendo,  partim  eafdem 
corpore  abducendo,  antifceptico  officio  magis 
aut  minus  fungitur. 

Hos  frigidae  potionis,  ex  tonica  et  diluen¬ 
te  ejus  virtutibus  pendentes,  effe£tus,  vis  e- 
jufdem,  calori  noflro  moderandi,  pro  ratione, 
qua  hoc  facit,  adjuvare  et  promovere  creden¬ 
da  effi  Quippe  enim  huc  ufque  procedere 
res  debet,  ut,  fi  calor  putredinem  foveat,  eo 
imminuto,  haec  neceffario  imminuatur. 


USUS 

USUS  EJUS  IN  MORRIS  FE¬ 
BRILIBUS. 

Ut  frigidae  potionis  ufum  natura  fuadet,  ita 
ab  ea  diffuadere  folius  artis  eft.  Hoc  in  loco 
quantum  natura,  cupiditatem  frigidae  poti¬ 
onis  in  nobis  excitando,  erret,  aut  re£te  judi¬ 
cet,  requiri  poffit.  Quae  quaeftio  non  au&o- 
rum  fuffragiis,  quippe  quorum  plerique,  ut 
Stahliani  et  eorum  aemuli,  prope  nihil  non 
naturae  prudentiae  tribuant,  et  omnes  fere 
perpetuum  prope  id,  quod  tantummodo  ali¬ 
quando,  fub  certis  conditionibus,  et  intra  quof- 
dam  fines,  incidit,  effe  contendant,  fed  rei  ve¬ 
rae  ratione,  dijudicanda  eft.  Cui  ftantes,  poti¬ 
onem  frigidam,  prout  redte  aut  fecus  admi- 

t 

niftratur,  aut  prodeffe  plurimum,  et  efficax  effe 
remedium,  aut  plurimum  obeffe,  dicimus. 
Galenus  febres  fanguinis  detra&ione  et  fri¬ 
gore  plerumque  curavit :  Quod  tamen  in¬ 
flammatoriis  morbis  noxae  effe  poffe  fatetur. 
Celfus,  /.  3.  cap.  7.  fub  finem,  frigidam  ut  re¬ 
medium,  fed  intra  certos  fines,  laudat.  Hoc 

praeceptum 


1 

praeceptum  pro  perpetuo  dari  liceat,  fcilicet 
in  habitu  phlogiftico  et  morbis  inflammato¬ 
riis,  frigidam  noxae  effe. 

Contra,  ubi  arteriarum  tonus,  quod  in 
omnibus  nervofis  et  putridis  febribus  fit,  de¬ 
ficit,  et  generis  nervofi  vigor  imminutus  eft, 
eadem  fecundum,  faepe  neceffarium,  reme¬ 
dium  eft. 

/  ► 

Verum,  cum  haec  ita  fint,  non  tamen  morbis 
inflammatoriis  prorfus  diverfam  curationem 
refpondere  dixerim  ;  in  quibus,  e  contrario, 
nimium  omnem  calorem  vitandum,  et  me¬ 
diam  temperiem,  neque  hinc  calore,  neque 
illinc  frigore  offendentem,  diligenter  fer- 
vandam,  contendo.  Quae  media  temperies 
non  fixa  et  eadem  ubique  eft,  fed  coe¬ 
li  naturam  fequitur  :  Eftque  in  aliis  lo¬ 
cis  alia.  Quod,  cum  ita  fit,  aliarum  plaga¬ 
rum  aegrotantes  alios  frigoris  gradus  poftu- 
labunt.  Sexagefimo  fecundo  thermometri  Fa- 
renheitiani  notatus  calor  idoneus  in  Britannia 
ducitur. 

C  .  In 

In  regionibus  calidis,  ubi  febres,  praecipue 
autumnales,  licet  faepe  a  fymptomatis  in¬ 
flammatoriis  inchoentur,  his  cito  decedenti¬ 
bus,  in  nervofam  et  putridam  naturam,  cum 
omnibus  totius  corporis  debilitatis  et  atoniae 
lignis  et  properantis  putredinis  periculo,  de¬ 
generant;  iis  febribus  potiffimum  potio  fri¬ 
gida  remedio  eft.  Eandem  fub  plerarumque 
febrium  finem,  ubi  nulla  partis  affedtio  eft, 
quales  femper  inflammatorias  efle  credibile 
eft,  item,  ubi  iteratis  acceflionibus  et  prioris 
morbi  impetu,  vigor  et  tonus  corporis  immi¬ 
nutus  fit  necefie  eft,  tonum  et  vieorem  au- 

gendo,  cum  plurimo  fructu  adhiberi  verift- 
mile  eft. 


IN  FEBRIBUS. 

Pauca  de  frigidae  potionis  ufu  in  febrilibus 
morbis  communiter  praefatus,  nunc  de  eo¬ 
dem  in  lingulis  pyrexiarum  ordinibus  difle- 


rere 

rere  conabor.  Exordiumque  ab  intermitten¬ 
tibus  fumam.  ,•  »’ 


IN  INTERMITTENTIBUS. 

An  ulli  omnino  liquores,  in  acceffione  fe¬ 
bris  intermittentis,  dandi  fint,  necne,  magnae 
controverfiae  fuerunt.  Medici  Elifpani,  an¬ 
tiquorum  multos  imitati,  ante  acceffionem 
confiftentem  potionibus  interdicunt.  Alii 
in  contrarium  cucurrerunt,  et  omni  acceffi- 
onis  tempore  liberum  potionis  ufum  permi- 
ferunt.  Nos,  mediam  quafi  viam  tenentes, 
finito  frigore,  ita  modice  potiones  dandas  ar¬ 
bitramur,  ut  neque  pro  libito  aegrotans  bibat, 
nec  liti  crucietur,  et,  coepto  demum  fudore, 
quantum  velit  affumat. 

In  calidis  regionibus,  ftante  acceffione,  fri¬ 
gida  modice  potui  dari  confueta  eft :  Ea 
fudorem  expedit,  nec  folum  faepe  acceffi¬ 
onem  fublevat,  fed  morbum  e  modio  tollit. 

Quod  quidem,  corpori  tonum  et  vigorem 

red- 

reddendo,  naturamque,  per  fe  faepe  minus  va¬ 
lentem,  ad  fpafmodicam  vaforum  extremo¬ 
rum  conftri£tionem  fuperandam  adjuvando, 
facit.  In  hanc  fere  rem  Riverius :  c  In 
hac  curatione/  inquit,  cobfervandum  eft,  fpi- 
ritus  fulphuris  guttis  viginti,  cum  libra  aquae 
frigidae  exhibitis,  fudores  copiofos  fuiffe  pro¬ 
vocatos,  quod  multis  experimentis  nobis 
innotuit,  qui  plures  tertianas  curatas  vidimus 
eodem  remedio,  in  fummo  acceffionis  aeftu, 
et  urgente  fiti  exhibito,  unde  fudores  copiofi 
provocabantur,  a  quibus  non  folum  paroxyf- 
mus,  fed  etiam  totus  morbus,  integre  folveba- 
tur.5  Lancibus  nihil  nive,  ad  humilium  et 
paluftrium  locorum  incolas  a  febribus  de¬ 
fendendos,  melius  effe  proponit.  Hanc  rem 
Cleghornius  prudentiffime  tractavit :  Qui 
*  pervulgata,5  inquit,  4  inter  medicos  quaeftio 
eft,  utrum,  in  acceflione,  calida  an  frigida  po¬ 
tui  dari  debeat  ?  Hifpani  medici  quam  maxi¬ 
me  frigidam  aquam  dant.  Quae,  nifi  fubito 
et  magna  copia  haufta  eft,  non  folum  tuta  et 
innoxia  in  febribus  aeftivis,  docente  experien¬ 
tia. 

tia,  eft,  fed  calidis  potionibus  longe  antepo¬ 
nenda.  Quibus  fitim  melius  reftinguit,  vafo- 
rum  calore  refolutorum  et  enervatorum  tonum 
roborat,  et  fanguinem  in  putredinem  ruere 
prohibet.  Itaque,  poft  unumquemque  hau- 
itum,  corpus  novum  vigorem,  quo  febrilem 
materiam  concoquere,  et  propriis  exitibus  e- 
j icere  valeat,  recipere  videtur.  Qui  igitur 
fuae  curae  commiflis  tam  praefens  et  gratum 
remedium,  renitente  natura,  et  prudentiffimis 
medicis  contra  fuadentibus,  denegant,  profec¬ 
to  funt  culpandi.  Quod,  cum  ita  fit,  quia 
fummum  tamen  periculum  eft,  ne  fanguis 
intenfo  frigore  et  repente  admoto  coeat ;  fic, 
nifi  aegrotans  ei  fanus  affueverit,  aqua  glaci¬ 
alis,  Italorum  et  Siculorum  more,  danda  non 
videtur ;  et,  fi  vifcera  inflammantur,  tepida 
aut  egelida  potio  tutior  erit/ 


IN  SYNOCHA. 

In  fynocha,  cujus  fymptomata,  c  calor  plu¬ 
rimum  auftus,  pulfus  frequens,  validus,  et  du¬ 
rus. 

rus,  et  functiones  cerebri  parum  turbatae,’ 
auChim  generis  arteriofi  tonum  manifefto  in¬ 
dicant  ;  frigida  potio,  quae  illum  ftatum  exa- 
fperaret,  et  aegrotanti  noceret,  aliena  efh 
Cujus  tamen  morbi  extremo  tempore,  cum,  in¬ 
flammatione  jam  fublata,  nihil  praeter  com¬ 
munem  toti  corpori  laxitatem  et  debilitatem 
fupereft,  ea  fatis  utiliter,  ad  robur  et  vigorem 
corporis  reftituendum,  dari  demum  poteft* 


I  N  T  Y  P  H  O. 


Eadem  in  typho,  ubi  tonus  deficit,  et  cum 
robore  totius  corporis  vigor  imminutus  eft, 
fummo  eft  remedio.  Quantum  autem  dan¬ 
dum  fit,  aegrotantis  cupiditati  relinquendum 
eft,  neque  ultra  hanc  procedendum.  Qui  e- 
nim  aliter  faceret,  ea  moleftia  delirium  et  alia 
fymptomata  ita  exafperaret,  ut  omnia  reme¬ 
dii  bona  fruftra  forent.  Neque  inutile  hoc 
praeceptum  eft,  ut  potio  talis  plerumque  fit, 

quali 


* 

V  '  • 

quali  homo  fanus  affueverito  Plebeculae  hu¬ 
jus  regionis,  quae  fana  eam  liberrime  bibere 
confueverit,  cerevifia  imbecilla  fummo  ufui 
effe  reperta  eft. 

Hac  ratione  potio  frigida,  fi  recte  admini- 
ftratur,  vim  nervofam  jacentem  excitabit,  et, 
ut,  communi  corporis  vigore  auCto,  cor  con¬ 
tractiones  fuas  validius  et  plenius  peragat,  ae- 
qualioremque  et  pleniorem  pulfum  det,  effi¬ 
ciet.  Porro,  inter  defcendendum  ad  ftoma- 

4  N.  ,  . 

chum,  fauces  attingens,  et  harum  glandulas 
fimul  fpafmo  liberans,  fimul  ftimulans,  faciet 
ut  hae  fuos  humores  liberius  profundant,  et 
fic  fitim  levabit ;  fi  modo,  ut  credimus,  hanc 
faciat  duCtuum  glandularum  excernentium 
fpafmus  una  cum  febrili  calore  ;  qui  fluidiores 
fecretorum  in  faucibus  humorum  partes  dif- 
fipat,  et  vifcidiores  reliquos  reddit.  Tonus 
etiam  inteftinorum  auCtus,  ut  ea  prius  fter- 
cus  expellant,  quam  nimiam  hoc  putredinem 
na&urn  fit,  efficiet,  quod  illa  ante  prae  debi¬ 
litate  immodica  facere  non  poterant. 


IN 


I 

IN  FEBRE  PUTRIDA. 

In  hoc  morbo  potio  frigida  paria,  ac  in  ty¬ 
pho,  commoda  dat ;  et,  praeter  ea,  putredini 
humorum  refiftit.  Eadem  etiam  in  genus 
nervofum  agere,  idque  ut  materiae  putrefcen- 
tis  noxae  reflftat,  facere  poteft. 


IN  S  Y  N  O  C  H  O. 

i  . 

Initio  fynochi  fymptomata  inflammatoria, 
et  audtus  arteriarum  tonus,  frigidam  potio¬ 
nem,  ut  manifeftae  noxae  futuram,  vetant. 
Quibus  utique,  procedente  morbo,  fublatis,  et, 
morbo  in  typhi  formam  mutato,  illa  utiliter 
dabitur. 

Poft  febres,  ad  phlegmafias  deinceps  tranf* 
eundum  eft. 

I  N 


j 

IN  PHLEGMASIIS, 

Ut  ia  fynocha  ob  habitum  phlogifticum, 
atque  etiam  in  aliis  febribus  quibus  aliqua 
congeftio  inflammatoria  fubeft,  potionem  fri¬ 
gidam  vetari  diffum  eft  ;  ita  in  toto  phleg- 
mafiarum  ordine  manifefto  rejicitur :  Siqui¬ 
dem  omnia  earum  genera  a  frigoris  adione 
congeftionem  localem  faciente,  quam  deinde 
totius  corporis  pyrexia,  cum  omnibus  habi¬ 
tus  inflammatorii  magni  indiciis,  fequitur,  ex¬ 
oriuntur.  Quem  flatum  morbofum,  fummo 
cum  periculo  atque  etiam  pernicie,  quaelibet 
frigoris  forma  non  augere  non  poflet.  Li¬ 
cet  vero  frigus  his  morbis  fic  interdicatur, 
tamen,  reje&o pariter  calore,  media  temperies 

obfervanda  eft,  et,  quod  ad  noftram  rem  eft, 
tepidae  potiones  dandae. 

D  IN 


V 


* 


26  DE  POTIONE  FRIGIDA, 


IN  EXANTHEMATIS. 

Quoniam,  multa  hujus  ordinis  exanthe¬ 
mata  (int  necne,  incertum  eft,  et  alia  mani- 
fefto  non  lunt,  alia  parum  nofcuntur,  nobis 
ignorantur ;  ita  praecipua  genera,  reliquis  o~ 
miffis,  hic  attingere  decrevimus. 


IN  VARIOLA. 


Licet  variola  inflammatoria  fit,  tamen  in 
nullo  morbo  in  habitu  phlogiftico  pofito  tam 
libere  frigus,  quam  in  hoc,  et  miro  cum  fuc- 
ceflu,  admotum  eft.  Quodque  magis  mire¬ 
ris,  quo  plus  inflammationis  fubeft,  eo  effica¬ 
cius  remedium  fere  frigus  eft.  Quam  rem 
Suttonianorum  per  totam  Britanniam  multa 
millia  curationum  manifefta  fide  confirmant. 

Et* 

Et,  licet  folum  infitionis  commodum  non  fit, 
pars  tamen  maxima  eft,  frigus,  aut  extrinfe- 
cus  admotum,  aut  potionis  forma  datum. 
Quae  res  adeo  priores  rationes  percellit,  ut, 
invento  demum  vero,  difficile  fit  novis  ratio¬ 
nibus  explicatu.  Cujus  utique  explicatio, 
caloris  effedtibus  confideratis,  impetrari  ali¬ 
qua  poteft. 

Calor  in  fummum  corpus  agens,  toti  ge¬ 
neri  nervofo  ftimulo  fit,  et  fic,  cordis  et  arte¬ 
riarum  aftione  au£ta,  humores,  et  cum  iis 
materiam  variolofam,  celerius  ad  fummum 
corpus  rapit,  quam  ut  haec  libere  exire  pof- 
fit :  Itaque  hujus  pars  magna  fubter  cutem 
effufa  puftularum  numerum  auget,  in  quo, 
quicquid  periculi  variola  habet,  confiftit. 
Quae  ratio  certis  rebus  innititur  :  Sic  fa- 
ber-ferrarius,  cujus  alterum  latus  calori  objec¬ 
tum  multitudine  puftularum  obfeffum  eft ; 
fic  quidam,  cui,  cum  in  molli  fedili  ante  ig¬ 
nem  procubuiflet,  idem  contingit ;  fic  quo¬ 
que  praeftigia  Suttonianorum,  qui,  impolitis 
emplaftris,  racematim,  aut  qua  figura  velint, 

puftulas 

puftulas  educunt ;  denique,  puerilis  vultus  ’ 
pars  altera,  quae  finus  materni  calori,  magis 
quam  altera,  objici  confueverit,  puftulis one¬ 
rata  ;  poftremo  mille  experimenta,  hunc  eflfe 
efteSum  caloris  demonftrgnt.  Si  haec  igi-» 
tur  caloris  funt  effedta,  ut  contraria  frigoris, 
adtio  lit  neceffe  eft.  Id  fedando  agit,  nimios 
generis  nervofi  motus  imminuit,  pyrexiae 
vim  reprimit,  impetumque  humorum  in  fum- 
mum  corpus  retundit,  et  materiam  variolofam 
debito  ordine  exire,  nulla  aut  exigua  parte 
fubter  cutem  effuia,  permittit.  Hinc,  quare 
frigus,  febris  pullulis  praeeuntis  tempore 
admotum,  tam  lenem  morfrum  praeftet,  haud 
adeo  difficile  conceptu  eft.  Hac  re,  ut  potui, 
explicata,  et  ita  quidem  ut  variolae  naturae 
fatis  conveniat;  aliquot  tamen  fcrupulos  hic 
reftare,  haud  facile  ratione  qualibet  folvem* 
dos,  haud  diffimulandum  eft,  et  hanc  rem 
magna  ex  parte  fupra  rationes  noftras  efle, 
fatendum  :  Neutiquam  enim  fimilibus  ca« 
fibus  frigoris  in  variola  explicatio  quadrat. 
Frigus  enim  latius  et  liberius  in  variola,  quam 

tn  quovis  alio,  quantum  novimus,  exanthe¬ 
mate* 

mate,  quod  habitus  quoque  inflammatorius 
comitatur,  prodeffe  manifeftum  eft.  Dtrum 
haec,  quaefo,  explicatio  ad  difficultatem  fol- 
vendam  pertineat  ?  Licet  variola  pro  phleg- 
mafiis  acutis  haberi  poffit,  in  habitu  phlo- 
giftico  confiftat,  et  ideo  aliis  phlegma- 
fiis  fimiliter  frigoris  ufum  parum  recipere 
debeat ;  tamen  eum  recipere  videtur,  quia 
nullum  organum  internum,  quod  aliis  phleg- 
mafiis  et  huic  fimilibus  exanthematis  ufu  ve¬ 
nit,  inflammationis  periculum  adit.  Verum, 
licet  inflammationes  hujufmodi  internae,  ut 
innumera  nunc  experimenta  oftendunt,  per¬ 
quam  rarae  funt,  eas  tamen  poffe  incidere, 
temerarii  effiet  negare.  Si  quando  igitur  in¬ 
cidunt,  ut  in  faucibus  aut  thorace,  frigida 
noftra  curatio  minus  libere  utenda,  fed  in  eo 
folo  cafu  videtur.  In  confluente  variola,  ubi 
petechiae  et  febris  putridae  reliqua  figna  ap¬ 
parent,  ita,  ut  in  febre  putrida  di&um  eft,  li¬ 
berrimus  frigoris,  et  praecipue  potionis  fri¬ 
gidae,  ufus  imprimis  refpondebit. 


IN 

IN  R  U  B  E  O  L  A. 

In  rubeola  talem  frigoris  ufiim,  qualem 
nuper  in  variola,  minime  furnus  experti.  Nam, 
licet  rubeola,  ut '  variola,  inflammatoria  fit, 
et  in  nonnullis  rebus  eam  referat;  in  aliis 
tamen  ita  difcrepat,  ut,  frigus  in  ejus  curati¬ 
one  tam  libere  adhiberi  poffe,  vix  fit  fperan- 
dum.  Rubeola,  cum  affeCtu  inflammatorio 
locali,  ut,  coryza,  angina,  et  catarrho,  inva¬ 
dit.  Quae  affectiones,  faltem  catarrhales, 
cum  habitu  phlogiftico  non  folum  per  fe¬ 
brem,  papularum  exitui  praecedentem,  et 
quamdiu  hae  apparent,  fed,  quod  mirum  vi¬ 
deatur,  poft  earum  deceffum,  permanent,  et 
in  peripneumoniam,  quam  femper  minitan¬ 
tur,  ac  mortem  faepe  definunt.  Ob  quas 
caufas,  frigoris  ufus  nunquam  potefl:  tam  ru- 
beolae  quam  variolae  convenire  :  Atque  e 
contrario  aeque  calor  nocet.  Et,  ut  in  phleg- 
fqafijs,  ita  hic  quoque,  media  temperies,  ne¬ 
que 

que  calore  irritans,  neque  frigore  habitum 
phlogifticum  augens,  fervanda  eft.  Quod 
cum  ita  fit,  et  merito  a  plerifque  hujus  mor¬ 
bi  cafibus  frigus,  ut  remedium,  rejiciatur;  fi 
tamen,  quod  addubitandi  caufa  non  eft,  ca- 
fus  variolae  dantur,  qui,  tefte  medico  Wat- 
fono,  putridae  naturae  funt ;  in  iis  minime 
dubitandum  eft,  quin,  ut  in  febre  putrida, 
frigoris,  et  praecipue  frigidae  potionis  ufus, 

'  *  '  1 

fine  metu  liberrime  adhiberi  poflit. 


IN  MILIARIA. 

r  ' 

Cum,  ut  credibile  eft,  miliaria  nunquam 
ut  morbus  idiopathicus  appareat,  fed  femper, 
aut  febrilium  cafuum,  fupra  memoratorum, 
fub  certa  adminiftratione,  praecipue  calore 
et  curatione  alexipharmaca  adhibitis,  fymp- 
tomatica  fit,  femperque  raptum  in  cutem 
impetum  et  peculiarem  hujus  ftatum,  qui 
hic  non  eft  explicandus,  fequatur ;  ideo  eam 

omnino 

omnino  praetereundam  duximus ;  fi  quidem 
quaeque  in  ea  noftrum  remedium  efficit,  ea 

omnia,  fub  iis  morbis,  quorum  hoc  fyippto- 
ma  eft,  jam  antea  funt  expofita. 


IN  HiEMORRHAGIIS. 

Nunc,  an  frigida  potio  in  haemorrhagiis, 
proilt  necne,  et  in  quibus  profit,  deinceps  di¬ 
cere  conabor.  Has  pathologi,  et  praecipue 
Stahliani,  in  a&ivas  et  paffivas  diviferunt. 
A&ivae  ab  aufta  adtione  arteriali  oriuntur. 
Huj  us  caufa  eft  fanguis,  in  arteriarum  porti¬ 
onem,  aut  ab  initio,  aut  abundantia  prius  in 
proximis  venis  nata,  dein  ad  arterias  com¬ 
municata,  congeftus.  Ea  au£ka  a£tio  vulgo 
conamen  vel  molimen  haemorrhagicum  ad- 
pellata  eft,  et  profluvio  praeiens  febrilem 
ftatum  excitat.  In  paffivis,  a£tio  arteriarum 
neutiquam  augetur,  molimen  haemorrhagi¬ 
cum  nullum  eft,  et  in  debilitatis  et  relaxatis 

vafis, 


i 

Vafis,  five  arteriofis  fivevenofis,  afFcclio  to- 
ta  confiftit :  Ea  debilitas  cum  relaxatione  vel 
toti  corpori  communis  eft,  et  habitus  hydro¬ 
picus  dicitur ,  vel  parti  propria,  vitium  or¬ 
ganicum  eft.  Paffivae  haemorrhagiae,  a  no- 
ftro  propofito  quia  alienae  funt,  iis  omiffis, 
quid  in  a£tivis,feu  febrilibus,  noftrum  reme¬ 
dium  valeat,  paucis  dicere  conabor, 

Phlegmafiae  et  haemorrhagiae  magnam 
inter  fe  fimilitudinem  habent  :  Eidem 
aetati  communes  funt,  in  eodem  habitu 
phlogiftico,  eademque  fanguinis  diftribu- 
tionis  inaequalitate,  utraeque  confiflunt, 
ab  iifdem  caufis  remotis  oriuntur,  ean- 
demque  caufam  proximam  et  fedem  fe¬ 
re  habent;  in  hoc  folo  differentes,  quod 
hae  amplius,  illae  anguftius,  arteriarum  fpa- 
tium  occupant ;  et  vafa,  in  quibus  phleg¬ 
mafiae  fedent,  in  denfiore  membrana  fuften- 
tantur ;  cum  ea,  quae  haemorrhagias  conti¬ 
nent,  in  laxiore  tela  cellulofa  fita,  facilius 
fanguinis  impetu  difrumpantur.  Cum  igi¬ 
tur,  hoc  difcrimine  excepto,  hi  duo  febrilium 
morborum  ordines  adeo  inter  fe  affines  fint, 

E  et 

et  frigidam  potionem  a  phlegmafiis  fupra 
rejecerimus;  ideo  eam  et  ab  haemorrhagiis 
rejiciendam  fequi  videatur.  Idque  revera, 
una  curationis  diitindlione  excepta,  concedi¬ 
mus  :  Quamdiu  enim  congellio  feu  piethora 
partis  permanet,  quamdiu  molimen  haemor¬ 
rhagicum  aut  habitus  phlogifticus  fubeft, 

aut  denique  harum  rerum  vel  fufpicio  reflat, 

* 

tamdiu  remedium  noftrum  vel  negandum 
omnino,  vel  cautiffime  admmiftrandum, 
fatemur. 

Verum,  cum  haemorrhagia  jam  incidit, 
jamque  eo  procellit,  ut  caufam  fuam  conge- 
flionem  et  adtionem  arterialem  audiam  fu- 
ftuliffe,  et,  ut  faepe  ufu  venit,  excefTus  ejus 
grandius  malum  parare,  credenda  fit ;  tum, 
timore  Stahliano  fpreto,  curatio,  ut  aliis  re¬ 
mediis  in  phlegmafiis  non  tradtandis,  ita 
frigoris  et  frigidae  potionis  ufu  aggredien¬ 
da  eft. 

Hic  vero  animadvertendum  eft,  frigoris, 
quae  requiritur,  adtionem  nunquam  eflfe  fti- 
mulatricem ;  cujus  diu  adftringens  effedtus 
quaefitus  eft.  Quo  confilio  multa  adftrinr 

gentia 

gentia  intus  adhibita  funt,  quorum  pleraque 
aut  nihil  aut  cum  periculo  agunt,  ac  ne  quic- 
quam  quidem  eorum  efficax  remedium  eft. 
Eodein  confilio,  fcilicet,  ut  partis  laborantis 
vafa  conftringeret,  frigus  ufurpatum  eft.  Cu¬ 
jus  virtus,  quae  magna  faepe  eft,  poteftati  ad- 
ftringenti  minus,  refrigeranti  magis,  tribu-* 
enda  eft.  Ad  cavendum  ftimulum,  frigus 
fubito  aut  magno  gradu  ipfi  parti  non  ad¬ 
movetur  ;  diftanti  vero  parti,  ut  cervicibus^ 

1  j  * 

ut  genitalibus,  et  tenui  tergi  parti,  quilibet 
gradus  fine  periculo  prodeft.  Simili  modo 
frigida  potio,  calorem  corporis,  quo  modo 
fupra  diditum  eft,  imminuendo,  partem  labo¬ 
rantem  vi  refrigerante  afficiendo,  et  falium 
neutrorum  et  acidorum,  quae  in  curatione 
adhibentur,  opus  fecundans,  ad  fummum  cor¬ 
pus  humorum  impetum  vertit. 


FINIS 


